మిక్కీ జగ్తియాని

ముఖేష్ వధుమల్ "మిక్కీ" జగ్తియాని (1952 ఆగష్టు 15  - 2023 మే 26) యునైటెడ్ అరబ్ ఎమిరేట్స్‌లో ఉన్న భారతీయ బిలియనీర్ వ్యాపారవేత్త. ఆయన దుబాయ్ ఆధారిత ల్యాండ్‌మార్క్ గ్రూప్ ఛైర్మన్, యజమాని.

 ప్రారంభ జీవితం 
మిక్కీ జగ్తియాని సింధీ కుటుంబానికి చెందినవాడు. ఆయన భారతదేశంలోని చెన్నై, ముంబై నగరాలతో పాటు, లెబనాన్ రాజధాని బీరూట్‌ (Beirut)లోని పాఠశాలలో చదువు కొనసాగింది. ఆ తరువాత, ఆయన లండన్‌కు వెళ్ళి, అక్కడ అకౌంటింగ్ స్కూల్‌లో చేరాడు.

 కెరీర్ 
బహ్రెయిన్‌కు తిరిగి వచ్చిన మిక్కీ జగ్తియాని బేబీషాప్ అనే తన మరణించిన సోదరుడి బేబీ ఉత్పత్తుల దుకాణం స్వాధీనం చేసుకున్నాడు. అక్కడ 10 సంవత్సరాలు పనిచేసిన తరువాత, ఆయన ఆరు కొత్త దుకాణాలను ప్రారంభించడం ద్వారా తన వ్యాపారం విస్తరించడం ప్రారంభించాడు. గల్ఫ్ యుద్ధం సంభవించినప్పుడు, ఆయన దుబాయ్‌కి వెళ్లి అక్కడ ల్యాండ్‌మార్క్ గ్రూప్‌ను స్థాపించాడు. ఆయన స్థాపించిన ల్యాండ్‌మార్క్ గ్రూప్ మధ్యప్రాచ్యం, ఆగ్నేయాసియాలలో ఫ్యాషన్, ఎలక్ట్రానిక్స్, ఫర్నిచర్, బడ్జెట్ హోటళ్లలోకి విస్తరించింది. ఇది దాదాపు 45,000 మంది ఉద్యోగులను కలిగి ఉంది. పర్షియన్ గల్ఫ్ ప్రాంతం, మధ్యప్రాచ్యం, భారతదేశం అంతటా 1000 కంటే ఎక్కువ దుకాణాలను కలిగి ఉంది.

2008లో, ఆయన  డెబెన్‌హామ్స్‌లోని యూకె హై-స్ట్రీట్ రిటైలర్ ని 6% వాటాను కొనుగోలు చేసాడు. దీంతో, ఆయన ఫోర్బ్స్ (Forbes) బిలియనీర్ల జాబితాలోకి చేరాడు. ఆయన US$ 2 బిలియన్ల నికర విలువతో 16వ అత్యంత సంపన్న భారతీయుడిగా నిలిచాడు. 2014లో, ఆయన US$5 బిలియన్ల ఆస్తులతో కుటుంబ కార్యాలయాన్ని ప్రారంభించాడు.Reeba Zachariah, Boby Kurian, JM Financial top gun quits to launch family office of Micky Jagtiani, Indiatimes.com, 5 April 2014 మే 2023లో, ఫోర్బ్స్ అతని నికర విలువ US$5.2 బిలియన్లుగా పేర్కొన్నది.

 ల్యాండ్‌మార్క్‌ గ్రూప్‌ 
భారత సంతతికి చెందిన మిక్కి జగ్తియాని ల్యాండ్‌మార్క్‌ గ్రూప్‌ను స్థాపించాడు. అయితే, ఆయన 2023లో మరణించడంతో కంపెనీ ఛైర్‌ ఉమెన్‌ అండ్‌ సీఈఓగా భార్య రేణుకా జగ్తియాని బాధ్యతలు చేపట్టింది. ఈ సంస్థలో 50వేలకు పైగా ఉద్యోగస్థులు ఉన్నారు. కాగా, ఆమె ముగ్గురు పిల్లలు ల్యాండ్‌ మార్క్‌ గ్రూప్‌ ఆఫ్‌ డైరెక్టర్లుగా కొనసాగుతున్నారు.

రేణుకా జగిత్యాని ఫోర్బ్స్  న్యూ బిలియనీర్స్ 2024లో 4.8 బిలియన్ల నికర విలువతో కొనసాగుతోంది.

 వ్యక్తిగత జీవితం 
ఆయన వివాహం రేణుకా జగ్తియానిని చేసుకున్నాడు. యునైటెడ్ అరబ్ ఎమిరేట్స్‌లోని దుబాయ్‌లో స్థిరపడిన వారికి ముగ్గురు పిల్లలు ఆర్తి, నిషా, రాహుల్‌ ఉన్నారు.

 మరణం 
ఆయన 2023 మే 26న 70 సంవత్సరాల వయసులో మరణించాడు.

 మూలాలు 

వర్గం:1952 జననాలు
వర్గం:2023 మరణాలు
వర్గం:దుబాయ్ వ్యాపారవేత్తలు
వర్గం:భారత సంతతికి చెందిన వ్యాపారులు
వర్గం:భారతీయ సింధీ ప్రజలు
వర్గం:దుబాయ్‌లో రిటైలింగ్
వర్గం:యునైటెడ్ అరబ్ ఎమిరేట్స్‌లోని భారతీయ ప్రవాసులు
వర్గం:కువైట్‌లోని భారతీయ ప్రవాసులు